Einn helsti hóteleigandi og ferðafrömuður Norðurlanda hefur aukið umsvif sín verulega síðustu ár . Ennþá hefur hann þó ekki fjárfest hér á landi . Túristi leitaði skýringa á því . 18. nóvember 2019 Petter Stordalen á góðri stundu . Mynd : Hans-Olav Forsang Það líða ekki margir dagar á milli þess sem skandinavíska viðskiptapressan flytur fréttir af norska hóteljöfrinum Petter Stordalen . Og þess á milli birta slúðurblöðin svo nýjustu tíðindin úr einkalífi hans enda er Stordalen litríkur og rogginn karl sem sækist í sviðsljósið . En burt séð frá einkalífi Stordalen þá hefur hann verið einstaklega stórtækur í fjárfestingum síðustu ár . Ný hótel bætast Choice hotels keðhjuna hans með jöfnu millibili og með kaupum sínum í vor á finnsku hótelkeðjunni Kämp Collection náði hann þeim merka áfanga að vera orðinn eigandi að samtals tvö hundrað hótelum en bróðurpartur þeirra er á hinum Norðurlöndunum . Umsvif Stordalen takmarkast þó ekki við hótelgeirann og hann var einn af þremur fjárfestum sem nú hafa tekið yfir rekstur Thomas Cook ferðaskrifstofuveldisins á Norðurlöndum . Það fyrirtæki rekur nokkrar af umsvifamestu ferðaskrifstofum Norðurlanda enda segir Stordalen að þessi hluti heimsins sé ávallt í fókus í öllu því sem hann gerir . Þrátt fyrir að einblína á Norðurlöndin þá hefur Stordalen ekki látið til sín taka á íslenska markaðnum jafnvel þó ferðaþjónusta landsins hafi verið í örum vexti . Aðpurður um skýringar á því þá segir blaðafulltrúi Stordalen , í svari til Túrista að fyrirtækið hafi vaxið mjög kröftuglega á norræna markaðnum að undanförnu . „ Við höfum ekki ennþá farið inn á íslenska markaðinn en við erum fyrirtæki sem er með vöxt í DNA-inu okkar þannig að ef áhugavert verkefni kemur inn á borð til okkar þá munum við örugglega vega það og meta . ” Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is